open-index/open-wikipedia-markdown huggingface dataset:
Hermanovský potok (prítok Tople)

**Hermanovský potok** je potok na Zemplíne, preteká západnou časťou okresu Vranov nad Topľou. Je to pravostranný prítok Tople a meria 10 km.

*Prameň:* v Slanských vrchoch pod sedlom Obracaná studňa (845 m n. m.), na východnom úpätí Šimonky (1 092,0 m n. m.), v nadmorskej výške okolo 770 m n. m.

*Smer toku:* viac-menej na severoseverovýchod

*Geomorfologické celky:* 1.Slanské vrchy, podcelok Šimonka, 2.Beskydské predhorie, podcelok Hanušovská pahorkatina

*Prítoky:* zľava Starý potok, prítok z oblasti Kopanín, sprava nemá významnejšie prítoky

*Ústie:* do Tople severne od obce Bystré v nadmorskej výške cca 155 m n. m.

*Obce:* Hermanovce nad Topľou a Bystré

## Referencie

Kategória:Potoky na Slovensku
Kategória:Povodie Tople
Kategória:Vodné toky v okrese Vranov nad Topľou
Kategória:Vodné toky v Slanských vrchoch
Sitnička

**Sitnička** je potok na Zemplíne, preteká severnou časťou okresu Humenné. Je to pravostranný prítok Oľky a meria 15,1 km.

*Prameň:* na východnom okraji Ondavskej vrchoviny na západnom svahu vrchu Kamence () v nadmorskej výške okolo 

*Smer toku:* od prameňa na krátkom úseku na juhovýchod, za obcou Závada pokračuje severojužným smerom

*Geomorfologické celky:* potok tvorí hranicu medzi Ondavskou vrchovinou na západe a Laboreckou vrchovinou na východe

*Prítoky:* sprava Prituliansky potok (), Rohožník, prítok spod Uhliska (), spod Biľovej (), zľava prítok spod Debrianskeho (), spod Kačarníka () a spod Medvedia ()

*Ústie:* do Oľky pri obci Nižná Sitnica v nadmorskej výške okolo 

*Obce:* Závada, Ruská Poruba, Vyšná Sitnica a Nižná Sitnica

## Referencie

Kategória:Potoky na Slovensku
Kategória:Povodie Ondavy
Kategória:Vodné toky v okrese Humenné
Ondalík

**Ondalík** je potok na Zemplíne, v severnej časti okresu Vranov nad Topľou. Je to pravostranný prítok Oľky a má dĺžku 16,5 km.

*Prameň:* v Ondavskej vrchovine na južnom úpätí vrchu Ferlingov () v nadmorskej výške okolo 

*Smer toku:* prevažne severojužný, v okolí obce Rafajovce juhozápadný

*Geomorfologické celky:* Ondavská vrchovina

*Prítoky:* sprava z úpätia Srnovej (), z oblasti Šnidárky, z oblasti Vrchu Debry, zľava prítok () zo severného svahu Uhliska (), z južného svahu Uhliska a spod Stykovice ()

*Ústie:* do Oľky južne od obce Giglovce v nadmorskej výške 

*Obce:* Piskorovce, Ďapalovce, Rafajovce, Holčíkovce a Giglovce

## Referencie

Kategória:Potoky na Slovensku
Kategória:Povodie Ondavy
Kategória:Vodné toky v okrese Vranov nad Topľou
Kategória:Vodné toky v Ondavskej vrchovine
Kategória:Rafajovce
Kategória:Ďapalovce
Kategória:Piskorovce
Kategória:Holčíkovce
Kategória:Giglovce
Kamenica (prítok Cirochy)

**Kamenica** je vodný tok na Zemplíne, tečie územím okresu Humenné. Je to ľavostranný prítok Cirochy a meria 18,4 km. Po obec Kamienka preteká územím VO Valaškovce, na strednom toku preteká bralnatým územím tzv. Sokolích skál. Na dolnom toku, pri obci Kamenica nad Cirochou, sa vetví na dve ramená, hlavné koryto pokračuje na severozápad, kým vedľajšie tečie na západ.

*Prameň:* vo Vihorlatských vrchoch na južnom úpätí vrchu Motrogon (1 017,9 m n. m.) v nadmorskej výške okolo 860 m n. m.

*Smer toku:* po obec Kamienka viac-menej na západ, na strednom toku vytvára výrazný oblúk ohnutý na juh, za obcou tečie prevažne na severoseverozápad

*Geomorfologické celky:* 1.Vihorlatské vrchy, podcelok Vihorlat, 2.Beskydské predhorie

*Prítoky:* sprava Porúbka, prítok spod Jedliniek (614,5 m n. m.), zľava Trsťový potok, prítok spod Malého Tŕstia (965,7 m n. m.), Klinový potok, Meše, Brestový potok, prítok z oblasti Bykovho grúňa, Suchý potok a Konské

*Ústie:* do Cirochy pri obci Lackovce v nadmorskej výške 156,1 m n. m.

*Obce:* VO Valaškovce, Kamienka a Kamenica nad Cirochou

## Referencie

Kategória:Potoky na Slovensku
Kategória:Povodie Cirochy
Kategória:Vodné toky v okrese Humenné
Ptava

**Ptava** je potok na Hornom Zemplíne, preteká územím okresu okresu Humenné, južne od okresného mesta. Je to ľavostranný prítok Laborca a meria 9,4 km. Na dolnom toku sa výraznejšie vlní a prerezáva Humenské vrchy, ktoré delí na masív Humenskej na východe a masív Humenského Sokola na západe. Na dvoch úsekoch, na strednom toku, sa rozvetvuje na dve ramená, najprv preteká v dvoch korytách obcou Chlmec, druhýkrát sa vetví pri rekreačnej osade Podskalka.

## Prameň
Pramení vo Vihorlatských vrchoch na juhojuhovýchodnom úpätí Chlmu (495,0 m n. m.), juhozápadne od stredu obce Porúbka, v nadmorskej výške približne 300 m n. m.

## Smer toku
Na hornom toku tečie najprv na sever, následne na severozápad. Na strednom a sčasti aj dolnom toku pokračuje severným smerom a napokon tečie k ústiu na severozápad.

## Geomorfologické celky
*Vihorlatské vrchy, geomorfologické podcelky Vihorlat a Humenské vrchy
*Beskydské predhorie, geomorfologický podcelok Humenské podolie

## Prítoky
*pravostranné: Fenkov potok, Motyčka, prítok zo západného svahu Skalky (570,0 m n. m.), Bystrý potok, Banka, Ptavka, krátky prítok z juhozápadného úpätia Humenskej (444,7 m n. m.)
*ľavostranné: prítok (220,3 m n. m.) zo severozápadného svahu Chlmu (495,0 m n. m.), prítok z juhovýchodného svahu Uhlísk (485,6 m n. m.)

## Ústie
Ptava sa vlieva do Laborca na okraji intravilánu mesta Humenné v nadmorskej výške cca 148 m n. m.

## Obce
*Porúbka
*Chlmec
*osada Podskalka

## Referencie

Kategória:Potoky na Slovensku
Kategória:Povodie Laborca
Kategória:Vodné toky vo Vihorlatských vrchoch
Kategória:Vodné toky v Beskydskom predhorí
Kategória:Vodné toky v okrese Humenné
Dušan Mitana

**Dušan Mitana** (* 9. december 1946, Moravské Lieskové – † 22. máj 2019, Bratislava) bol slovenský spisovateľ, scenárista a dramatik.

## Životopis
Narodil sa v robotníckej rodine a vzdelanie získaval v Moravskom Lieskovom a v Novom Meste nad Váhom, kde v roku 1964 zmaturoval na Strednej všeobecnovzdelávacej škole. Po ukončení vzdelávania pracoval ako robotník a neskôr pokračoval v roku 1965 v štúdiu na Filozofickej fakulte Univerzity Komenského v Bratislave odbor novinárstvo, no po roku štúdium ukončil a odišiel pracovať do redakcie časopisu *[[Mladá tvorba]]*. V rokoch 19671972 opäť študoval, tentoraz filmovú a televíznu dramaturgiu na VŠMU v Bratislave, odkiaľ však tiež odišiel, na protest proti kádrovým zmenám. V rokoch 19731974 bol redaktorom časopisu *[[Romboid (časopis)|Romboid]]* a od roku 1975 sa profesionálne venoval literárnej tvorbe. Žil v Bratislave.

## Tvorba
Svoje prvé literárne diela uverejňoval v časopise *[[Mladá tvorba]]* a neskôr i v časopisoch *[[Slovenské pohľady (1881)|Slovenské pohľady]]* a *[[Romboid (časopis)|Romboid]]*. Knižný debut mu vyšiel až v roku 1970, keď vydal prvú zbierku poviedok. Už na začiatku tvorby sa prejavil ako nadaný rozprávač. Vo svojich dielach zobrazuje grotesknosť životných situácií, ale aj ľudskú existenciu ako absurditu a život ako sled náhod a tajomnosti, plynulo prelína racionálne s fantazijným, normálne s patologickým či všedné s bizarným, čím vytvára i zo všedných príbehov pútavé čítanie s často neočakávanými zvratmi a závermi.

## Dielo

### Próza
* 1970 – *Psie dni*, zbierka poviedok
* 1972 – *Patagónia*, novela
* 1976 – *Nočné správy*, kniha poviedok
* 1984 – *Koniec hry*, román
* 1987 – *Na prahu*, poviedkový výber
* 1991 – *Hľadanie strateného autora*, román
* 1993 – *Slovenský poker*, zbierka poviedok
* 1996 – *Prievan*, poviedkový výber
* 1998 – *Pocity pouličného našinca*, výber z rozhovorov a úvah
* 1999 – *Návrat Krista*, román
* 2000 – *Môj rodný cintorín: Pamäti*, novela
* 2001 – *Krst ohňom*, zbierka poviedok
* 2005 – *Zjavenie*, román, nominovaný do finále Anasoft litera
* 2019 – *Nezvestný*, román

### Poézia
* 1991 – *Krutohory*
* 1996 – *Maranatha*

### Scenáre
* 1973 – *Škola lásky*, televízny scenár, r. Elo Havetta
* 1974 – *Dynamit*, televízny scenár podla románu Jacka Londona *Tulák po hviezdach*, r. Pavol Haspra
* 1976 – *Plukovník Chabert*, televízny scenár na motívy rovnomenného scenára Honoré de Balzaca, r. Miloš Pietor
* 1979 – *A pobežím až na kraj sveta*, scenár k filmu podľa knižky Márie Ďuríčkovej *Majka Tárajka, r. Peter Solan*

## Referencie

## Literatúra
* 
* 
* 
* 
* 

## Externé odkazy
* 
* Dušan Mitana: Stále sa je o čo biť – rozhovor v denníku *Pravda* (2013)
* Spisovateľ Dušan Mitana: Dnes sa za spisovateľa považuje každý, kto sa naučil čítať a písať – rozhovor v *Denníku N* (2016)

Kategória:Osobnosti z Moravského Lieskového
Kategória:Slovenskí spisovatelia
Kategória:Slovenskí prozaici
Kategória:Slovenskí básnici
Kategória:Slovenskí scenáristi
Kategória:Držitelia Radu Ľudovíta Štúra I. triedy
Predmestie

[thumb|Predmestie [Dallasu v USA]]
[thumb|[Weilerswist, predmestie Kolína nad Rýnom v Nemecku]]

**Predmestie** je zastavaná a obývaná oblasť alebo sídlo, prípadne časť sídla nachádzajúca sa za mestom (za jeho hranicami), niekedy môže byť v meste v závislosti od krajiny. Ako predmestia sa označujú aj vonkajšie časti aglomerácie alebo konurbácie.

Predmestia môžu mať vlastnú politickú alebo právnu správu, najmä v Spojených štátoch, ale nie je to pravidlom. V Spojenom kráľovstve sa väčšina predmestí nachádza v rámci administratívnych hraníc miest. V niektorých krajinách, napríklad v Indii, Číne, Argentíne, Brazílii, Novom Zélande, Kanade, Spojenom kráľovstve a v niektorých častiach USA sú nové predmestia v dôsledku urbanizačného procesu pravidelne pričleňované k susedným mestám. V iných krajinách, napríklad v Maroku, Francúzsku a vo veľkej časti USA zostávajú predmestia často samostatnými obcami alebo sú spravované ako súčasť väčších metropolitných oblastí, napríklad okresov, obvodov alebo mestských častí.

Predmestia sa vo väčšom rozsahu začali rozvíjať v 19. a 20. storočí v dôsledku rozvoja železničnej a cestnej dopravy, čo umožnilo rozšírenie dochádzania za prácou. Väčšina predmestí má nižšiu hustotu obyvateľstva než vnútromestské štvrte tej istej metropolitnej oblasti. Obyvatelia predmestí pravidelne dochádzajú do iných predmestí, do centier miest alebo do obchodných a administratívnych štvrtí, a to súkromnými vozidlami alebo verejnou dopravou. Predmestia sa najčastejšie rozširujú okolo miest, ktoré majú dostatok priľahlého rovinatého územia.

## Referencie

## Pozri aj
* sídlo (geografická jednotka)

## Iné projekty

Kategória:Urbánna geografia
Jozef Puškáš

**Jozef Puškáš** (* 9. február 1951, Michalovce) je slovenský prozaik, esejista, filmový kritik a scenárista.

## Životopis

Narodil sa v rodine záhradníka a vzdelanie získaval v Michalovciach a v Bratislave, kde študoval na VŠMU odbor filmová a televízna dramaturgia. V rokoch 1973 – 1975 pracoval ako redaktor vo vydavateľstve Smena, neskôr pracoval ako redaktor kultúrnej rubriky v denníku Pravda, od roku 1982 pracoval ako redaktor literárno-kultúrnej prílohy Nového slova Nedeľa. Po roku 1989 pracoval v redakcii Literárneho týždenníka, od roku 1994 pôsobil v oddelení kultúry denníka Národná obroda, potom na oddelení kultúry denníka Práca. V roku 1998 bol redaktorom v časopise Duel. V súčasnosti je prorektorom na Filmovej a televíznej fakulte VŠMU. Žije v Bratislave.

## Tvorba

Svoju literárnu tvorbu začal hneď vydaním knihy poviedok v roku 1972. Vo svojich dielach opisuje svet z jeho vnútornej rozpornosti a človeka vníma ako veľmi komplikovanú bytosť. Veľmi podrobne sleduje a analyzuje vnútorné stavy a myšlienkové pochody dnešného človeka. Jeho prózy sú realistické, no nevyhýba sa ani groteskným, až absurdným prvkom, ktoré majú kritickú funkciu. Pri písaní využíva rôzne žánre, od psychologickej poviedky cez sci-fi, horor až po grotesku. Okrem prozaickej tvorby sa venuje tiež písaniu recenzií, filmovej a televíznej kritike a scenárom.

## Dielo
### Próza

*1972 – *Hra na život a na smrť*, zbierka poviedok
*1977 – *Utešené sklamania*, poviedky
*1979 – *Priznanie*, novela
*1980 – *Štvrtý rozmer*, románová novela
*1984 – *Záhrada (v piatom období roka) *, román
*1985 – *Sny, deti, milenky*, zbierka poviedok
*1992 – *Smrť v jeseni*, román
*1992 – *Vreckový labyrint*, zbierka poviedok
*2004 – *Freud v Tatrách*

### Scenáre

*1983 – *Štvrtý rozmer*
*1993 – *Prípad na vidieku*
*1994 – *Zo života Dona Juana*
*2006 – *Zima kúzelníkov*

Kategória:Narodenia v 1951
Kategória:Slovenskí spisovatelia
Kategória:Slovenskí prozaici
Kategória:Slovenskí scenáristi
Kategória:Osobnosti z Michaloviec
Kategória:Riadni členovia SFTA
Kategória:Držitelia ceny Igric
Analógia

**Analógia** môže byť:
*všeobecne:
**obdobnosť, obdoba
**nepresne: podobnosť
*v logike, rétorike a filozofii:
**obdoba objektov na základe podobných príznakov alebo niektorých spoločných charakteristík, pozri analógia (logika)
*v matematike: skrátene dôkaz analógiou
*v jazykovede: pripodobňovanie jazykových tvarov na už existujúce podobné alebo príbuzné tvary, pozri analógia (jazykoveda)
* v práve: použitie právneho predpisu na (podobný)  prípad, ktorý dosiaľ nebol riešený žiadnou právnou normou, pozri analógia (právo)
*v biológii: tvarová a funkčná zhoda orgánov, ktoré majú rozličný pôvod (vyskytujúca sa najmä u živočíchov žijúcich v rovnakom prostredí), pozri analógia (biológia)
*v chémii: látka podobného charakteru, zvyčajne podobná štruktúrou inej látke, pozri analóg (chémia)
*v technike:
**podobnosť dvoch nezávislých fyzikálnych javov daná (iba) tým, že majú rovnaký matematický opis, pozri analógia (technika)
**príbuznosť vplyvov alebo modelov rôznych čiastkových odborov

## Pozri aj
*analógia bytia (analogia entis) – pojem katolíckej filozofie
*Prandtlova analógia (membránová analógia) – pojem z mechaniky

## Iné projekty
Pinchas Lapide

**Pinchas Lapide** (* 28. november 1922, Viedeň – † 23. október 1997, Frankfurt nad Mohanom) bol židovský teológ a religionista, známy svojou aktívnou činnosťou v židovsko-kresťanskom dialógu.

Po obsadení Rakúska nacistickým Nemeckom v roku 1938 sa dostal do koncentračného tábora, z ktorého sa mu podarilo utiecť. Cez Poľsko a Česko-Slovensko sa dostal do Spojeného kráľovstva a odtiaľ v roku 1940 loďou do Palestíny. V rokoch 19511969 pracoval ako diplomat a riaditeľ tlačového oddelenia na izraelskom úrade vlády. V rokoch 19561958 pracoval ako izraelský konzul v Miláne. Popri práci študoval judaistiku. Promoval na Kolínskej univerzite a v rokoch 19721975 študoval na Bar Ilanovej univerzite v Ramat Gan neďaleko Tel Avivu. Napísal viac ako 35 kníh, ktoré boli preložené do dvanástich jazykov. Od polovice 70. rokov žil vo Frankfurte nad Mohanom.

## Referencie

Kategória:Filozofi židovského pôvodu
Kategória:Predstavitelia židovskej teológie
Kategória:Izraelskí filozofi
Kategória:Izraelskí teológovia
Kategória:Izraelskí diplomati
Kategória:Preživší holokaust
Kategória:Religionisti
Pemza

**Pemza** (staršie: *morská pena*, *penovec*; zastarano: *plvačec*, *kameň dierkovatý*; lat. *pumex*) je vysoko pórovitá hornina vulkanického pôvodu, prevažne svetlých farieb (biela, žltá, sivastá). Mineralogickým zložením je podobná ryolitu, trachytu a andezitu. Zaraďuje sa k prírodným (vulkanickým) sklám.

## Názov
Termín *pemza* má pôvod v latinčine a znamená pena. V pôvodnom význame sa väčšinou spájal s liparitovými lávami, neskôr ako označenie pórovitých kyslých a intermediárnych sklovitých láv.

## Vlastnosti
Na rozdiel od ostatných skiel nie je kompaktná, ale má pórovitú štruktúru. V póroch a dutinách je uzavretý plyn, čo spôsobuje, že pemza napriek hustote (ρ = 2,37) vyššej ako voda na nej pláva. Mikroskopicky sú pozorovateľné aj výrastlice sanidínu a kremeňa.

## Výskyt
Vzniká pri explozívnych erupciách preplynenej magmy, dutiny a póry sú vlastne uzavreniny sopečných plynov. Vyskytuje sa v treťohorných až recentných sopečných vrstvách a vulkanických vyvrelinách s vysokým obsahom SiO2. Veľké ložiská sú na Liparských ostrovoch, ostrovoch Egejského mora, Galapágoch a na ostrovoch v Karibiku. Nachádza sa aj v slovenských vulkanitoch.

## Použitie
Používa sa na hladenie rôznych materiálov najmä dreva, odstraňovanie nadbytočnej kože z chodidiel a okrem iného aj na výrobu pergamenu.

náhľad|Tvarovaný kus pemzy

## Referencie

## Zdroje

## Iné projekty
.

Kategória:Sopečné produkty
Kategória:Nerudy
Oklahoma

**Oklahoma** je jeden zo štátov USA. Patrila medzi posledné štáty, kde voľne žili Indiáni. Názov pochádza z pôvodného jazyka Indiánov, kde okla znamená ľudia, homa znamená červená, teda Krajina červených ľudí. Hlavné mesto Oklahomy je Oklahoma City. Štát sa nachádza v tzv. „Tornado Alley“, vďaka veľkému počtu tornád, ktoré sa tu každoročne vyskytujú a spôsobujú veľké škody na majetkoch a životoch.

## Referencie


## Iné projekty
Oregon

**Oregon** je jeden zo štátov USA nachádzajúci sa na severozápadnom pobreží USA. Hlavné mesto Oregonu je Salem.

## Referencie


## Iné projekty
Borovička (destilát)

**Borovička** (ľudové a nárečové názvy: **borovec**, **jadlovec**, **jalovec**) je destilát zo zrelých plodov borievky obyčajnej.

Patrí do skupiny ovocných destilátov. Má typickú chuť a arómu borievok. Medzinárodný deň borovičky sa oslavuje každoročne 24. júna. 

Historickí obchodníci s borovičkou (borovičkári) často pochádzali z Trenčianskej župy, z oblasti Bielych Karpát.

V rámci Európskej únie sú v kategórii borievkové destiláty chránené značky:
* Spišská borovička 
* Slovenská borovička Juniperus
* Slovenská borovička
* Inovecká borovička 
* Liptovská borovička

Predávať pod týmto názvom je možné iba tie vyrobené na Slovensku.

## Chránené značky

### Spišská borovička
Original Spišská Borovička KOSHER vyrába spoločnosť GAS Familia v meste Stará Ľubovňa. Týmto nápojom v roku 2007 spoločnosť historicky nadviazala na recept destilatérov siahajúci do roku 1797. Výnimočné vlastnosti tohto tradičného aperitívu ocenila aj Európska komisia, ktorá rozhodla o pridelení chráneného zemepisného označenia pre Spišskú borovičku zo Starej Ľubovne.

## Referencie

## Pozri aj
* džin

Kategória:Alkoholické nápoje
Kategória:Slovenské nápoje
Jozef Repko

**Jozef Repko** (* 12. október 1940, Trenčín – † 8. apríl 2014, Senica) bol slovenský prozaik a dramatik.

## Životopis
Narodil sa v rodine vojaka z povolania a vzdelanie získaval v Trenčíne, neskôr študoval v Bratislave na Vyššej osvetovej škole. V rokoch 19611962 pracoval ako učiteľ v Trenčianskej Turnej, v rokoch 19631965 pracoval v osvetovom dome v Trenčíne, v rokoch 19661967 v závodnom klube v Hornom Srní, v rokoch 19691973 bol zástupca riaditeľa Domu kultúry v Trenčíne. Od roku 1973 žil v Senici a venoval sa profesionálne literárnej tvorbe. Zomrel 8.4. 2014.

## Tvorba

Literárnu tvorbu začal publikovaním básní v roku 1959 v časopise Mladá tvorba. Od roku 1969 sa začal pravidelne venovať tvorbe rozhlasových hier a dramatizáciám próz pre rozhlas (Archibald Joseph Cronin, Ladislav Nádaši-Jégé a i.). V rozhlasovej tvorbe sa venoval viacerým témamsociálnej problematike predmníchovskej republiky, protifašistickým odbojom, dávnej histórii nášho národa, ale najviac priestoru venoval problematike zo života súčasných detí a mládeže. V prozaickej tvorbe sa – podobne ako pri tvorbe rozhlasových hier – venoval najmä dielam pre deti a mládež. Svoje diela publikoval v detských časopisoch Ohník a Slniečko, v roku 1973 debutoval románom pre mládež s tematikou protifašistického odboja *Milión krokov domov*.

## Dielo
### Próza pre deti a mládež

*1973 – *Milión krokov domov*, román
*1975 – *Kliatba Čierneho brala*, román
*1977 – *Nedoručená zásielka*, príbeh s detektívnou zápletkou
*1978 – *Udatný Idar*, zbierka povestí
*1979 – *Pomsta mŕtvych rýb*
*1980 – *Vynálezy uja Elektróna*, kniha na motívy rozhlasovej hry *Dobrodružstvá Cyra a Mira*
*1985 – *Kolónia Lambda Pí*
*1988 – *Kliatba zeleného plameňa*
*1988 – *Tajomstvá troch strelených*
*1989 – *Za úsvitom zory*
*1990 – *Gorazdov posol*
*1990 – *Kto odhodil pampúšik?*
*1991 – *Záhady starej pevnosti*
*1992 – *Zbraň pre Svätopluka*
*1993 – *Prípady z budúcej minulosti*
*1993 – *Vládca ohňa*

### Divadelné hry

*1970 – *Hotel podvodníkov*
*1971 – *Vlci v močiaroch*

### Televízne a filmové diela

*1979 – *Riziko*, televízna hra zo súčasnosti
*1979 – *Smoliari*, scenár k hudobnému filmu

### Rozhlasové hry pre deti a mládež

*1969 – *Slováčik*
*1971 – *Majster sklár*
*1971 – *Kahan*
*1972 – *Kura a vlk*
*1972 – *Čarovný iný svet*
*1973 – *Tajomstvo Čiernej mohyly*
*1975 – *Bez medaily*
*1975 – *Nový vynález skazy*
*1977 – *Slnko nad Arktídou*
*1978 – *Nespravodlivosť*
*1978 / 1979 – *Dobrodružstvá Cyra a Mira*
*1979 – *Rekord*
*1979 – *Kolónia Lambda Pí*
*1980 – *Detský plač*
*1980 – *Dotknúť sa hviezd*

## Externé odkazy
* http://www.litcentrum.sk/slovenski-spisovatelia/jozef-repko

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí dramatici
Kategória:Osobnosti z Trenčína
Utah

**Utah** je jeden zo štátov USA nachádzajúci sa v západnej časti Spojených štátov. Susednými štátmi sú Nevada, Arizona, Colorado, Wyoming, Idaho. V jednom bode hraničí aj so štátom Nové Mexiko. Je 45. štátom začleneným do federácie.

Väčšina, približne 80% obyvateľstva Utahu žije v mestskej aglomerácii v okolí Salt Lake City na severe. Približne 62,2% obyvateľstva štátu Utah sú mormóni. 

## Referencie

## Iné projekty
Nebraska

**Nebraska** je stredozápadný štát USA. Jeho názov pochádza z indiánskej reči, konkrétne z jazyka ajova-oto. V preklade znamená *Plochá voda*. Nebraska bola púštnym štátom, ale dômyselný zavlažovací systém z nej urobil krajinu mnohých fariem a polí. Ide o najúrodnejší štát v USA.

## Dejiny
Nebraska bola ustanovená Zákonom o štátoch Kansas a Nebraska 30. mája 1854. V roku 1860 zažila Nebraska prvý veľký príliv osadníkov, ktorí prišli obsadiť voľnú zem pridelenú federálnou vládou. Prví osadníci, ktorí tu vybudovali farmy, boli považovaní za bláznov, pretože Nebraskou sa tiahla rozsiahla polopúšť s veľmi riedkou vegetáciou.

V roku 1867 sa Nebraska stala 37. štátom USA, krátko po občianskej vojne. V tejto dobe sa hlavným mestom stalo mesto Lincoln, pomenované po nedávno zavraždenom prezidentovi Lincolnovi. Nahradil tak dovtedajšie hlavné a zároveň najväčšie mesto Omaha.

## Geografia
Severnú hranicu tvorí štát Južná Dakota, východnú Iowa a Missouri. Touto hranicou navyše preteká rieka Missouri. Kansas leží na južnej hranici, štát Colorado na juhozápadnej a západná hranica je tvorená štátom Wyoming.

Nebraska je označovaná za štát ležiaci na veľkých planinách. Bola to zem rozsiahlych prérií a polopúští. Je to takmer rovinatá krajina s nekonečným obzorom. Východná časť krajiny je považovaná za Stredozápad USA, ale západná časť sa radí k západnej časti USA, aj keď rozdiel medzi týmito oblasťami v Nebraske nie je žiadny. Jedna z nebraských tradícií hovorí, že Nebraska je krajina, kde začína Západ. Vraj začína na križovatke 13. ulice v Lincolne. Toto územie sa nachádza v Tornado alley.

## Ekonomika
Ekonomika Nebrasky je tvorená hlavne poľnohospodárstvom. Produkuje sa hlavne obilie, hovädzie mäso, mlieko a kukurica. Priemysel je zastúpený hlavne spracovaním potravín.

## Demografia
Podľa sčítania ľudu v roku 2010 žije v Nebraske 1 826 341 obyvateľov. Hustota osídlenia je 9,11 obyvateľa na kilometer štvorcový.
* Hlavné mesto je Lincoln (225 581 obyvateľov).
* Najväčšie mesto je Omaha (390 007 obyvateľov).

### Náboženstvo

* kresťania 91%
** protestanti 61%
*** Luteráni 16%
*** metodisti 11%
*** baptisti 9%
*** presbyteriáni 4%
*** ostatní protestanti 21%
** katolíci 28%
** ostatní kresťania 1%
* iné náboženstvá 1%
* bez vyznania 9%

## Referencie

## Iné projekty
Severná Dakota

**Severná Dakota** je štát v severnej časti USA. Severná Dakota hraničí s kanadskými provinciami Saskatchewan a Manitoba na severe a americkými štátmi Minnesota na východe, Južnou Dakotou na juhu a Montanou na západe. Hlavné mesto je Bismarck, najväčšie mesto je Fargo. Obe mestá patria medzi najrýchlejšie rastúce v USA.

Severná Dakota je 19. najväčší štát, no s počtom obyvateľov menej ako 780 000 od roku 2020 je 4. najmenej obývaným a 4. najriedko osídleným. Hlavným mestom je Bismarck, zatiaľ čo najväčším mestom je Fargo, ktoré predstavuje takmer pätinu populácie štátu.

## Poloha
Severná Dakota sa nachádza v regióne Upper Midwest v Spojených štátoch. Leží v strede severoamerického kontinentu a na severe hraničí s Kanadou. Geografický stred Severnej Ameriky je blízko mesta Center.

Väčšina štátu je pokrytá pastvinami; plodiny pokrývajú väčšinu východnej Severnej Dakoty, ale v strede a ďalej na západ sú čoraz riedke. 

## Obyvateľstvo
vľavo|náhľad|Hustota obyvateľstva
Podľa odhadu z roku 2021 bola populácia Severnej Dakoty k 1. júlu 2021, 774 948, čo predstavuje pokles o 0,53% od sčítania ľudu v Spojených štátoch v roku 2020. Vďaka tomu je Severná Dakota štátom USA s najväčším percentom rastu populácie od roku 2011. Severná Dakota je štvrtým najmenej zaľudneným štátom v krajine; len Aljaška, Vermont a Wyoming majú menej obyvateľov.

Z menej ako 2 000 ľudí v roku 1870 vzrástla populácia Severnej Dakoty do roku 1930 takmer na 680 000. Rast sa potom mierne spomalil.

## Ekonomika
vľavo|náhľad|Slnečnicové pole v Severnej Dakote
Poľnohospodárstvo je najväčším priemyslom Severnej Dakoty, hoci ropa, spracovanie potravín a technológie sú tiež hlavnými odvetviami. Podľa amerického Úradu pre ekonomickú analýzu mala ekonomika Severnej Dakoty v druhom štvrťroku 2018 hrubý domáci produkt 55,180 miliardy USD.

Severná Dakota je jediným štátom so štátnou bankou Bank of North Dakota v Bismarcku a štátom vlastneným mlynom na múku, North Dakota Mill and Elevator v Grand Forks.

Od roku 2012 je Fargo domovom druhého najväčšieho kampusu Microsoftu s 1 700 zamestnancami a Amazon.com s niekoľko stoviek zamestnancami v Grand Forks.

V decembri 2019 je miera nezamestnanosti v štáte jedna z najnižších v celej USA na úrovni 2,4 percenta. S výnimkou päťmesačného obdobia v roku 2020 zostala miera nezamestnanosti pod piatimi percentami každý mesiac od roku 1987.

## Referencie

## Iné projekty

## Zdroj
Vermont

thumb|Typická príroda Vermontu

**Vermont** je štát na severovýchode USA. Hraničí s kanadskou provinciou Quebec a so štátmi Massachusetts, New Hampshire a New York. Patrí medzi malé štáty, má len  rozlohu (rozloha približne porovnateľná s rozlohou Slovinska), nachádza sa v území často označovanom ako Nové Anglicko. Vermont pochádza z francúzskeho slova *Mont-Vert* (Zelená hora).

Hlavné mesto Vermontu je Montpelier.

## Geografia
Cez celý štát sa tiahnu hory Green Mountains, s vrcholkami vysokými priemerne okolo , len na západe územia štátu sa nachádza nížina pozdĺž Rieky svätého Vavrinca, ktorá je spolu s riekou Connecticut na východe prirodzenou hranicou.

## Osídlenie
thumb|left|Neoklasicistický vermontský Capitol v meste Montpelier, ktorý bol projektovaný Ammi B. Youngom
Vo Vermonte sa nenachádza žiadna veľká aglomerácia, veľká časť obyvateľstva žije na vidieku. Najväčšie mestá sú Burlington, Colchester, Essex, Keene (letisko) a Springfield, ktoré nemajú viac než 200 000 obyvateľov. Hlavné mesto Montpelier má 8 000 obyvateľov.

Vermont bol osídlený už koncom 18. storočia, kedy boli vytlačení Irokézovia francúzskymi kolonistami. Vždy tu boli problémy medzi Angličanmi a Francúzmi, ktorí chceli územie pre seba. V roku 1777 vyhlásil Vermont nezávislosť ako slobodná republika. Od roku 1779 je štátom USA.

## Priemysel
Veľká časť Vermontu je zalesnená, preto je významný drevospracujúci priemysel, vyrába sa tu nábytok a všetko z dreva a papiera. Ťaží sa sľuda, azbest, stavebný kameň.

## Doprava
Vermont je tranzitná krajina, všetci cestujúci z Východného pobrežia do Québecu, presnejšie do Montrealu, musia prejsť cez Vermont. Diaľnice sú teda vedené hlavne severo – južným smerom, cez Green Mountains. Štátom prechádza aj dôležitá železničná trať, ktorá väčšinou kopíruje diaľnicu.

## Referencie


## Iné projekty
Západná Virgínia

**Západná Virgínia** je štát nachádzajúci sa v Apalačskom regióne Spojených štátov amerických. Na juhozápade susedí s Kentucky, na severozápade s Ohiom, na severe s Pensylvániou, na severovýchode so štátom Maryland a na juhu, a východe s Virgíniou. Západná Virgínia je 41. najväčší štát podľa rozlohy a 38. najľudnatejší z 50 štátov USA. Hlavné a zároveň najväčšie mesto je Charleston.

Západná Virgínia vznikla oddelením niektorých okresov od Virgínie potom, čo sa s ďalšími štátmi Konfederácie odtrhla od Únie v roku 1861. V roku 1863 bola Západná Virgínia ako samostatný štát pripojená k Únii. 

Census Bureau a Združenie amerických geografov klasifikovalo Západnú Virgíniu ako súčasť juhu. Jedinečná poloha Západnej Virgínie znamená, že je často zahrnutá v niekoľkých geografických oblastiach, vrátane Mid-Atlantic, Upland South a Southeast. 

Štát je známy svojimi horami a kopcami, taktiež ide o historicky významnú oblasť ťažby dreva a uhlia. Západná Virgínia je jednou z najviac husto krasových oblastí na svete, preto je často vyhľadávaná na rekreačné účely a vedecký výskum.

## Referencie


## Iné projekty
Mloci

**Mloci** je slovenská hudobná skupina hrajúca country, folk a trampskú  hudbu, ktorá vznikla v Prešove v roku 1984. Skupina hrá pôvodnú hudobnú tvorbu, doplnenú o originálne texty plné humoru, satiry  a komických situácií. Väčšina textov a sprievodného slova na koncertoch je v šarišskom nárečí.

## Diskografia
* 1991 - ***Mloci***
* 1991 - *[[Ďuri Štachytka a Mloci]]*
* 1992 - *[[Mloci dva]]*
* 1993 - *[[Ďuri Štachytka a Mloci II.]]*
* 1997 - *[[Mloci tri lajf]]*
* 2000 - *[[Mloci D Best]]*
* 2009 - *[[Mloci 2cec 5ťka]]*
* 2010 - *[[2-DVD 25 Rokoch Mlokoch Lajf]]*

## Externé odkazy
* Oficiálna stránka 

## Referencie
* http://hudba.zoznam.sk/spravy/2010-11-12-mloci-vydali-koncertne-2-dvd-lajf
* http://korzar.sme.sk/c/5023627/mloci-oslavia-25-vyrocie-pompeznym-koncertom.html

Kategória:Slovenské country hudobné skupiny
Kategória:Hudobné skupiny z 1984
Kategória:Slovenské folkové hudobné skupiny
NASDAQ

right|thumb|NASDAQ na Times Square

**NASDAQ** (akronym z **''N**ational **A**ssociaton of **S**ecurities **D**ealers **A**utomated **Q**uotations*) je najväčší mimoburzový trh. Vlastní a ovláda ho spoločnosť *The Nasdaq Stock Market, Inc.''

Založený bol roku 1938 (Maloney Act). V roku 1971 vytvorili počítačový systém NASDAQ . NASDAQ je najväčší svetový elektronický trh, obchodovanie na ňom sa uskutočňuje cez počítačovú a telekomunikačnú sieť.

## Indexy NASDAQ
Na NASDAQ sú kótované nie len akcie vysoko technologických spoločností, preto vznikol celý systém indexov, z ktorých každý odráža situáciu v príslušnom sektore ekonomiky. V súčasnosti existuje trinásť takýchto indexov, ktoré sú založené na kótovaní cenných papierov obchodovaných v elektronickom systéme NASDAQ.
 
### Nasdaq Composite
Index Nasdaq Composite zahŕňa akcie všetkých spoločností kótovaných na burze cenných papierov NASDAQ (celkovo viac ako 5 000). Trhová hodnota sa vypočíta takto: celkový počet akcií spoločnosti sa vynásobí aktuálnou trhovou hodnotou jednej akcie.
 
### Nasdaq-100
Nasdaq-100 zahŕňa 100 najväčších spoločností čo sa týka kapitalizácie, ktorých akcie sa obchodujú na burze cenných papierov NASDAQ. Index nezahŕňa spoločnosti vo finančnom sektore. Stavom k roku 2021 tvoria technologické spoločnosti 57 % Nasdaq-100. Na burze Nasdaq fond pod tickerom QQQ s vysokou presnosťou sleduje dynamiku Nasdaq-100.
 
### Ďalšie indexy NASDAQ
* NASDAQ Bank Index — pre spoločnosti v bankovom sektore
* NASDAQ Biotechnology Index — pre medicínske a farmaceutické spoločnosti
* NASDAQ Computer Index — pre spoločnosti vyvíjajúce softvér a hardvér pre počítače
* NASDAQ Financial Index — pre spoločnosti vo finančnom sektore, okrem bánk a poisťovní
* NASDAQ Industrial Index — pre priemyselné spoločnosti
* NASDAQ Insurance Index — pre poisťovne
* NASDAQ Telecommunications Index — pre telekomunikačné spoločnosti.

## Pozri aj
* Nasdaq Stock Market

## Iné projekty

## Referencie

## Externé odkazy
http://www.nasdaq.com/

Kategória:Burzy
Montana (USA)

**Montana** je severozápadný štát USA hraničiaci s Kanadou. Jeho meno pochádza zo španielskeho slova *montaña*, čo znamená *hora* alebo *pohorie*. V Montane žije najviac medveďov grizzly z celých USA. Za Montanu bola do kongresu USA zvolená prvá žena v histórii.

## Dejiny
Územie Montany bolo k USA ešte ako západné teritórium pripojené 26. mája 1864. Štát Montana bol ustanovený 8. novembra 1889, ako 41. v poradí. Montana bola posledným útočiskom Siouxov, Severných Čejenov a Severných Arapahov, indiánskych kmeňov, ktoré sa nechceli vzdať svojej slobody, a preto o ňu zúrivo bojovali. V bitke pri Little Bighorn bol zabitý podplukovník americkej armády George Armstrong Custer po tom, čo so svojou jednotkou napadol obrovský tábor spojených kmeňov. Indiáni však boli nakoniec porazení a na územie začali prúdiť bieli osadníci.

## Geografia
Severnú hranicu Montany tvorí Kanada. Na východe Montana hraničí so štátmi Južná Dakota a Severná Dakota, na juhu leží Wyoming a na juhozápade štát Idaho. Montana je štvrtý najväčší štát USA. Západná Montana je zem vysokých a drsných hôr, zatiaľ  čo východ krajiny je tvorený pláňami. Pramení tu rieka Missouri.

V Montane je sústredený Národný park Glacier a časť Yellowstonského národného parku. Nachádza sa tu aj legendárne bojisko pri Little Bighorn, kde došlo ku slávnej bitke medzi Indiánmi a Americkou armádou. Teraz je to národná rekreačná oblasť. Hlavnou atrakciou sú veľké stáda bizónov. Národné parky v Montane sú tvorené nádhernými scenériami, plné špicatých vrcholkov hôr, zalesnených údolí a početných jazier a vodopádov.

Je tu aj niekoľko indiánskych rezervácií: Crow, Blackfeet, Flathead, Fort Belknap, Fort Peck, Northern Cheyenne, Rocky Boy.

## Demografia
V Montane žije 989 415 obyvateľov (po sčítaní v roku 2010). Hustota zaľudnenia je 2,59 obyvateľov na km², čo ju radí k najmenej zaľudneným štátom USA.
* Hlavné mesto je Helena (25 780 obyvateľov).
* Najväčšie mesto je Billings (89 847 obyvateľov).
* Ďalšie dôležité mesto je Missoula (57 053 obyvateľov).
90,6% populácie predstavujú belosi, 6,1% Indiáni, 0,6% Aziati, 0,5% Černosi a 2,3% ostatní, alebo dve a viac rás. Hispánci alebo Latinos, tvoria 2,2% obyvateľstva.

### Náboženstvo
* kresťania   79 %
** protestanti   55 %
*** luteráni   15 %
*** metodisti   8 %
*** baptisti   5 %
*** presbyteriáni  4 %
*** ostatní protestanti   23 %
** rímski katolíci   24 %
* Mormóni   3 %
* bez vyznania 18 %

## Ekonomika
thumb|right|pohorie Whitefish Range
HDP Montany je 20 miliárd dolárov, čo ju radí na 48. miesto v Únii. Ročný príjem na hlavu je 22 569 dolárov, čo je 46. miesto v USA
* Poľnohospodárskymi produktami sú: chov dobytka, mlieko, prasatá, pšenica, jačmeň, cukrová repa, seno.
* Priemyselnými produktami sú: ťažba a spracovanie nerastných surovín, ťažba a spracovanie dreva, výrobky z dreva, spracovanie potravín.
* Významnú úlohu v ekonomike Montany hrá turistika. Tvorí až 30 % HDP.

## Referencie

## Iné projekty
Židovské jazyky

**Židovské jazyky** sú jazyky, ktorými hovorili alebo hovoria Židia v diaspóre a v Izraeli.

## Zoznam židovských jazykov
* hebrejčina
* jidiš (židovská nemčina; početné dialekty)
* židovská angličtina (moderná angličtina s výpožičkami z jidiš, varianty: yeshivish, yinglish)
* ladino (židovská španielčina / jidyó / judezmo)
* židovská katalánčina
* židovská portugalčina
* židovská provensálčina (chuadit(e) / shuadit(e) / ebraico vulgari / jargon d'escolo)
* židovská francúzština
* židovská taliančina (latino / volgare)
* židovská gréčtina (jevančina)
* židovské slovanské jazyky (knaančina; dialekt: židovská čeština)
* židovská arabčina
* židovská berberčina
* židovská tadžičtina (buchori)
* židovská tatčina
* židovská gruzínčina
* židovská perzština

* a veľa ďalších

## Referencie

## Externé odkazy
* Jewish Language Research Website
Mandelbrotova množina

thumb|300px|right|Mandelbrotova množina

**Mandelbrotova množina** (pomenovaná po matematikovi Benoîtovi Mandelbrotovi) je jeden z najznámejších fraktálov. Je definovaná ako množina komplexných čísel *c*, pre ktoré platí 
:\lim_{n \rightarrow \infty}|z_n| \neq \infty, 
kde postupnosť z_0, z_1, z_2, ... je definovaná rekurzívnym predpisom
:z_0=0;\qquad z_{n+1} = z_n^2 + c\,.
Bod *c* teda patrí do Mandelbrotovej množiny práve vtedy, ak uvedená limita neexistuje, alebo je konečná (napr. *c* = 0).

Je možné jednoducho dokázať, že postupnosť ide do komplexného nekonečna pre všetky |c|>2, takže ak ktorýkoľvek člen postupnosti prekročí túto absolútnu hodnotu, potom c nie je prvkom Mandelbrotovej množiny.

## Vlastnosti
250px|thumb|right|Časť mandelbrotovej množiny

* Celá množina leží vnútri kruhu so stredom v počiatku sústavy súradníc a polomerom 2.
* Množina je súvislá (ako dokázali roku 1982 Adrien Douady a John H. Hubbard), je dokonca jednoducho súvislá. Predpokladá sa, že je tiež oblúkovo súvislá, ale nie je to dokázané.
* Hausdorffova dimenzia hranice množiny je 2, ide teda o fraktál.
* Množina je kompaktná, teda uzavretá, tým skôr borelovská a je možné jej teda priradiť Lebesgueovu mieru, jej plocha je približne 1,5065918 http://www.mrob.com/pub/muency/areaofthemandelbrotset.html.
* Množina pozostáva zo spočítateľne nekonečného množstva podobjektov, podobných kardioidám a kruhom, ktoré sa vzájomne dotýkajú.

## Súvislosť s Juliovou množinou
Mandelbrotova množina tvorí akúsi mapu Juliových množín. Každému bodu odpovedá Juliova množina. Pre body vnútri Mandelbrotovej množiny odpovedajú súvislé Juliove množiny, bodom mimo zas nesúvislé a pre hraničné body sú na hranici spojitosti. Vizuálne najzaujímavejšie sú body v okolí hranice Mandelbrotovej množiny.
Tvar Juliovej množiny pripomína okolie korešpondujúceho bodu v Mandelbrotovej množine.

## Praktická implementácia
thumb|Zafarbená Mandelbrotova množina
Pri praktickej implementácii sa pre každý bod rovnica opakovane vyčísľuje a vo chvíli, keď |*z<sub>n</sub>*| &gt; 2, je zrejmé, že pre daný bod bude rovnica divergovať (a pri grafickom zobrazovaní sa táto hodnota *n*, pre ktorú bod túto hranicu prekročil, spravidla prevádza na farbu). Ak ani po dopredu zvolenom počte iterácii k prekročeniu tejto hranice nedôjde, je bod považovaný za súčasť Mandelbrotovej množiny. Nastavenie tejto hranice ovplyvňuje výsledný obrázok: pre príliš malú hodnotu budú niektoré body nesprávne označené ako patriace do množiny, ale veľký počet iterácii vyžaduje dlhší čas výpočtu.

Výpočet je možné urýchliť tiež tým, že sa rýchlo detegujú body, ktoré do množiny evidentne patria, pretože sa nachádzajú vnútri hlavných častí množiny – kružnice a kardioidy.

## Umenie a Mandelbrotova súprava
Niektorí ľudia radi nachádzajú zaujímavé geometrické tvary v súprave Mandelbrot. Tu je niekoľko príkladov krásnych oblastí v tejto odrode:

## Iné projekty

## Externé odkazy
* Tutoriál ku komplexným číslam a Mandelbrotovej množine - Virtuálne laboratórium fyziky a matematiky 
* Prieskumník Mandelbrotovej množiny, založený na mapovom rozhraní Google Maps (anglicky)

Kategória:Fraktály
Megaraptor

**Megaraptor** bol veľký dravý dinosaurus, okolo 9 metrov dlhý zástupca Tetanurae s neistým bližším zaradením (pravdepodobne patril do Carnosauria). Žil pred približne 90 až 86 miliónmi rokov na území dnešnej Argentíny. Jediný druh je **Megaraptor namunhaiquii**.

## Opis
Megaraptor sa vyznačoval nadmerne veľkým pazúrom predných končatín, ktorý dosahoval dĺžku vyše 30 cm. Keďže bol sprvu známy len z veľmi sporých pozostatkov, z ktorých bol najprominentnejší práve obrovský pazúr, vedci ho považovali za najväčšieho zástupcu Dromaeosauridae. Pazúr sa tak podľa prvých rekonštrukcií megaraptora nachádzal na nohe. Až nedávne nálezy ukázali, že pazúr sa v skutočnosti nachádzal na predných končatinách, a že megaraptor nepatril medzi dromeosauridy, ale predstavoval primitívnejšieho dinosaura. 

Kategória:Theropoda
Gabriela Rothmayerová

**Gabriela Rothmayerová** (* 14. marec 1951, Gelnica) je slovenská ľavicová politička, spisovateľka a novinárka.

## Životopis

Základné a stredné vzdelanie získavala v Gelnici. Po maturite v roku 1969 pracovala vo Východoslovenských železiarňach, neskôr bola redaktorkou Východoslovenských novín.  V rokoch 1970 – 1975 študovala novinárstvo na Filozofickej fakulte Univerzity Komenského v Bratislave. Ako publicistka pracovala v denníku Smena, v rokoch 1983 – 1987 bola šéfredaktorkou časopisu Ohník, neskôr tiež vedúcou redaktorkou v týždenníku Smena na nedeľu. V rokoch 1990 – 1994 bola poslankyňou za Komunistickú stranu Československa, neskôr Stranu demokratickej ľavice (najprv Federálneho zhromaždenia ČSFR a od roku 1992 Národnej rady SR). V rokoch 1994 – 1997 pracovala ako redaktorka v Nedeľnej Pravde. V rokoch 1998 – 2003 bola riaditeľkou Rádia Devín. Od roku 2005 bola členkou Tlačovej rady SR. Od roku 2014 bola poradkyňou Roberta Fica pre kultúru.

## Rodina
*Manžel: Emil Polák, novinár
*Syn: Michal Polák, novinár a filozof

## Tvorba

Vo svojich dielach využíva najmä vlastné zážitky a osobnú skúsenosť, no taktiež okrem realistických prvkov využíva i prvky ironizujúce a veľa humoru. Často sa zaoberá problémami a životom žien, ich konfrontáciou so svetom mužov. Píše tiež publicistické diela, ktoré sú takisto inšpirované jej životom a skúsenosťami.

## Dielo
### Próza a publicistika

*1982 – *Lastovičie hniezdo*, zbierka próz
*1984 – *Po prvej skúške*, zbierka poviedok
*1989 – *Šťastie je drina*, novela
*1992 – *Zo zápisníka poslankyne*, publicistické state a postrehy
*1997 – *Dusno*, kniha rozhovorov s osobnosťami politického a kultúrneho života
*2004 – *Tak o čo ide?*, novela
*2007 – *Vtedy na Východe*, román

### Rozhlasová hra
*1980 – *Zrelé ťažké plody*

## Referencie


Kategória:Osobnosti z Gelnice
Kategória:Slovenskí spisovatelia
Kategória:Slovenskí prozaici
Kategória:Slovenskí dramatici
Kategória:Slovenskí novinári
Kategória:Slovenské političky
Kategória:Laureáti Ceny Ivana Kraska
Pražské povstanie (1945)

**Pražské povstanie** alebo **Májové povstanie pražského ľudu** bolo ozbrojené povstanie českých antifašistov, ktoré sa začalo 5. mája 1945 v Prahe, bolo súčasťou Májového povstania českého ľudu v roku 1945. V tomto období sa prakticky skončila bitka o Berlín a pád Tretej ríše bol zrejmý. V oblasti Čiech a Moravy sa však ešte stále nachádzalo početné nemecké vojsko skupiny armád Stred pod velením generála Schornera, ktoré sa pokúšalo tiesnené Červenou armádou ustúpiť, alebo sa prebojovať na západ a vzdať sa anglo-americkým jednotkám, ktoré dosiahli rieku Labe.

5. mája povstalecké sily usúdili, že Červená armáda, je už na dosah a začali povstanie. Ich slabo vybavené a nevycvičené oddiely však prebrali kontrolu nad značnou časťou Prahy a rýchlo tam vybudovali barikády. Povstalcom v kritickej fáze povstania (6.-7.5.) pomáhali aj jednotky generála Vlasova, ktoré sa v okolí Prahy nachádzali. 

Nemcov povstanie zaskočilo ale vzhľadom na to, že Prahu potrebovali ako komunikačný uzol rozľahlého okolia, boli ju nútení čo najskôr znovu získať späť. Na Prahu začali tlačiť zadné voje jednotiek ustupujúcich pred Červenou armádou. K ťažkým bojom došlo pred budovou Československého rozhlasu na Vinohradoch, odkiaľ povstalci volali na pomoc spojencov aj sovietske vojská ako aj na dnešnom moste Barikádnikov. Západní spojenci boli Prahe bližšie ako sovietske vojská, Praha ale ležala na sovietskej strane demarkačnej línie a tí odmietli zásah spojencov. 

Sovietske vojská zatiaľ uskutočnili Pražskú útočnú operáciu a prebili sa do Prahy. 8. mája však bolo medzi nemeckými vojskami a povstalcami dohodnuté prímerie, v ktorom sa Nemci zaviazali vyprataním mesta, pokiaľ im povstalci umožnia voľný prechod na západ. Prímerie sa však nevzťahovalo na frontové jednotky, ktoré sa sťahovali ku Prahe. 9. mája k mestu dorazili vojaci 1. ukrajinského frontu pod vedením Ivana Koneva, tankové armády Rybalka a Leljušenka a boje sa znovu rozhoreli. Tankové jednotky rýchlo prenikli do mesta a veľkú časť z neho čoskoro oslobodili. Boli to  posledné z väčších bojov druhej svetovej vojny na európskom bojisku.

## Iné projekty

## Externé odkazy
* Pražské povstání na stránkách Archivu hl. města Prahy
* Pražské květnové povstání roku 1945 
* Čtyři dny bitvy o Český rozhlas
* Ruční zbraně vlastenců v květnovém povstání I.
* Ruční zbraně vlastenců v květnovém povstání II.

* Květnové povstání v Praze
* Pořad Českého rozhlasu Plus: Když přijel ruský válec

Kategória:Východný front počas druhej svetovej vojny
Kategória:Dejiny Česka
Kategória:Česko-slovenský odboj počas druhej svetovej vojny
Kategória:Bitky v 1945
Povstanie (1945)
Igor Rusnák

**Igor Rusnák** (* 3. február 1936, Trnava† 9. január 2021, Tlmače) bol slovenský spisovateľ, dramaturg a publicista.

## Životopis
Narodil sa v učiteľskej rodine a vzdelanie získaval v Bratislave, kde navštevoval gymnázium a neskôr v rokoch 19551960 tu študoval i na VŠMU, odbor divadelná dramaturgia. V rokoch 19581960 pracoval ako dramaturg v Československom rozhlase v Bratislave, v rokoch 19621963 bol dramaturgom v Divadle Jonáša Záborského v Prešove, v rokoch 19641965 v Krajskom oblastnom divadle v Trnave a v rokoch 19661968 bol dramaturgom v Československom štátnom filme v Bratislave, v rokoch 19681975 bol vedúcim dramaturgie. V rokoch 19751977 pôsobil ako šéf súboru Poetickej scény, v rokoch 19771980 bol redaktorom časopisu *[[Film a divadlo]]*. Od roku 1980 bol opäť dramaturgom Divadla Jonáša Záborského v Prešove, no býval v Bratislave.

## Tvorba
Začiatok jeho dramatickej tvorby tvorí uverejnenie úryvku divadelnej hry v časopise *[[Slovenské pohľady (1881)|Slovenské pohľady]]* v roku 1963. Vo svojich dielach sa vyjadroval k rôznym témam, ako napr. problémy a deformácie spoločnosti v prvej polovici 50. rokov či generačné rozpory. Okrem dramatickej tvorby sa venoval i písaniu scenárov, no najmä publikoval množstvo filmových a divadelných kritík. Okrem vlastnej tvorby sa sporadicky venuje i prekladom z ruštiny, poľštiny, ale tiež prekladom ukrajinskej poézie.

## Dielo
### Divadelné hry
* 1963 – *... alebo nikdy*, uverejnená prvá verzia dramatickej prvotiny, ktorá dostala napokon názov *Krok do tmy*, a pod týmto názvom bola i inscenovaná
* 1964 – *Líšky, dobrú noc!*, divadelná hra
* 1964 – *Prírodní ľudia*, sci-fi komédia
* 1966 – *Smrť si prišla po rytiera*, tragikomédia

### Scenáre
* 1969 – *Rodáci*, scenár pre televízny film na námet tragikomédie *Smrť si prišla po rytiera*
* 1978 – *Jedenáste prikázanie*, televízna dramatizácia románu Jána Jonáša

## Referencie

Kategória:Osobnosti z Trnavy
Kategória:Slovenskí dramaturgovia
Kategória:Slovenskí spisovatelia
Kategória:Slovenskí dramatici
Kategória:Slovenskí scenáristi
Kategória:Laureáti Ceny Ivana Kraska
Kategória:Absolventi Divadelnej fakulty Vysokej školy múzických umení
Patton

**Patton** môže byť:

* americký generál George Smith Patton (1885 – 1945)
* americké tanky M46, M47, M48 a M60 Patton, pomenované podľa generála
* Hokejista a zakladateľ anglického hokejového klubu Princess Ice Hockey Club London, Peter Patton
Jewish Encyclopedia

**Jewish Encyclopedia** (dosl. *Židovská encyklopédia*) je encyklopédia, ktorú v rokoch 1901–1906 vydalo newyorské vydavateľstvo Funk and Wagnalls. V dvanástich zväzkoch obsahuje 15–000 článkov o dejinách, kultúre a náboženstve Židov až do roku 1901. Dnes je táto encyklopédia voľne prístupná na internete ako public domain.

Napriek tomu, že bola vydaná pred viac ako 100 rokmi, odborníci uznávajú túto encyklopédiu dodnes pre jej vysokú akademickú úroveň. Niektoré údaje sú už zastarané, ale mnoho materiálu má pre hebraistov a judaistov stále veľkú hodnotu. 

## Bibliografia
* Isidore Singer, Cyrus Alder (eds.) et al. *The Jewish Encyclopedia*. New York: Funk and Wagnalls, 1901-1906. LCCN: 16014703

## Referencie

## Iné projekty

## Externé odkazy
* ''Jewish Encyclopedia'' 1901–1906: Internetová verzia; použité pravidlá transkripcie hebrejčiny a aramejčiny sú vysvetlené tu

Kategória:Religionistické encyklopédie
Kategória:Encyklopédie vydané v USA
Kategória:Encyklopédie v anglickom jazyku
Kategória:Judaistika
Nyos (jazero)

**Nyos** je jazero vulkanického pôvodu v Kamerune, neslávne známe prírodnou katastrofou, ktorá sa odohrala v noci 21. augusta 1986. Z jazera sa uvoľnil obrovský mrak CO<sub>2</sub>, ktorý usmrtil približne 1&nbsp;800&nbsp;ľudí a viac ako 3&nbsp;500&nbsp;kusov dobytka v okolitých dedinách. 

Aj keď oxid uhličitý sám osebe nie je jedovatý, pretože je ťažší ako vzduch, vytvoril oblak vysoký niekoľko desiatok metrov a vytlačil tak dýchateľný vzduch. Kým nebude vyriešené priebežné odčerpávanie CO2 z jazera, milión obyvateľov v jeho okolí je v ohrození života.

## Iné projekty

Kategória:Jazerá v Kamerune
Kategória:Prírodné katastrofy